водород“ означава всяко моторно превозно средство, при което се използва водород като гориво за задвижване на превозното средство, включително превозни средства с горивни елементи и с двигатели с вътрешно горене. Водородното гориво за пътнически превозни средства е специфицирано в ISO 14687-2: 2012 и SAE J2719: (преработка от септември 2011 г.).
 1.13.
 „отделение за багаж“ означава пространството в превозното средство, предназначено за поместване на багаж и/или товар, ограничено от тавана, капака, пода, страничните стени и отделено от отделението за пътници чрез предната или задната преграда;
 1.14.
 „система за съхранение на втечнен водород (ССВВ)“ означава предпазните устройства за освобождаване на налягането на резервоара(ите) за съхранение на втечнен водород, запорният клапан, изпарителната система и свързващите тръбопроводи (ако има такива), както и арматурите между горните компоненти;
 1.15.
 „производител“ означава лицето или организацията, носещи отговорност пред органа по одобряването за всички аспекти на процеса на одобряване на типа и за осигуряване на съответствието на производството. Не е от съществено значение дали лицето или организацията участват пряко във всички етапи на производството на превозното средство, системата или компонента, предмет на процеса на одобряване;
 1.16.
 „максимално допустимо работно налягане (МДРН)“ означава най-високото манометрично налягане, при което се допуска резервоарът под налягане или системата за съхранение да работят при нормални експлоатационни условия;
 1.17.
 „номинално работно налягане (НРН)“ означава манометричното налягане, което е характерно за нормалната работа на дадена система. За резервоарите за сгъстен газообразен водород НРН е стабилизираното налягане на сгъстения газ в изцяло напълнен резервоар или система за съхранение, при равномерна температура от 15 °C;
 1.18.
 „максимално налягане на пълнене“ означава максималното налягане в системата под налягане при зареждането с гориво. Максималното налягане на пълнене е 125% от номиналното работно налягане;
 1.19.
 „предпазно устройство за освобождаване на налягането (ПУОН)“ означава устройство, което, когато се задейства при определени работни условия, се използва за освобождаване на водород от система под налягане и по този начин предотвратява отказ на системата.
 1.20.
 „разкъсване“ или „разрушаване“ означава внезапно и експлозивно нарушаване на целостта, разтваряне или пръскане на парчета под действие на вътрешното налягане.
 1.21.
 „предпазен клапан“ означава предпазно устройство за освобождаване на налягането, което се отваря при предварително определено налягане и може да се затваря отново;
 1.22.
 „запорен клапан“ означава клапан между резервоара за съхранение и горивната уредба на превозното средство, който може да бъде задействан автоматично и който преминава по подразбиране в „затворено“ състояние, когато не е свързан към източник на енергия.
 1.23.
 „единична неизправност“ означава неизправност, предизвикана от единично събитие, включително всички следващи от нея неизправности;
 1.24.
 „предпазно устройство за освобождаване на налягането по температура (ПУОНТ)“ означава ПУОН, което не може да се затваря отново, и се задейства от температурата, за да се отвори и освободи газообразния водород;
 1.25.
 „горивна уредба на превозно средство“ означава съвкупност от компоненти, използвана за съхранение или подаване на водородно гориво към горивен елемент (ГК) или двигател с вътрешно горене (ДВГ).
 Раздел Б
 Технически спецификации за одобряване на типа на системите за съхранение на втечнен водород
 1.
 Изисквания към системите за съхранение на втечнен водород (ССВВ).
 1.1.
 Общи изисквания
 1.1.1.
 В този раздел са дадени